A határokon átívelő programok mindig új inspirációt jelentenek

A hétvégén ismét egy sikeres és színvonalas, határokon átnyúló programot vitt véghez a Startup Pannonia keretében az osztrák oldalról a burgenlandi, magyar részről a Győr-Moson-Sopron megyei iparkamara Eisenstadt (magyarul Kismarton) városában. A szervezésben a Startup Live Global profi támogatása állt melléjük. Célkitűzésként szerepelt, hogy a határ két oldalának startup-ökoszisztémáját közelebb hozzák egymáshoz, így mindkét náció részéről érkeztek csapatok, akik három napon keresztül dolgozhattak innovatív ötleteiken nemzetközi szakemberek mentorálásával, hogy vasárnap felkészülten állhassanak az igazi ikonokból álló zsűri elé.